钦定古今图书集成/明伦汇编/氏族典/第414卷 > 《廖用贤尚友录》 > 古弼
## 钦定古今图书集成/明伦汇编/氏族典/第414卷 > 《廖用贤尚友录》 > 古弼

按《魏书古弼传》：“弼，代人也。初为猎郎，转门下奏事，以
敏正著称。太宗嘉之，赐名曰笔，取其直而有用。后改
名弼，言其辅佐材也。世祖即位，以功拜立节将军，进
侍中，吏部尚书，与永昌王健等讨冯文通。部将率骑
冲击，弼醉，拔刀止之，文通得东奔。世祖怒，征还，黜为
广夏门。卒。寻复为侍中，与尚书李顺使于凉州，拜安”
西将军，赐爵建兴公。镇长安，甚著威名。迁尚书令。弼
头尖，世祖常名之曰“笔头”，时人呼为“笔公。”世祖崩，吴
王立，以弼为司徒。高宗即位，与张黎并坐议不合旨，
俱免。有怨谤之言。其家人告巫蛊，俱伏法，时人冤之。